આપણે અવારનવાર જોઈએ છીએ કે માતા બાળકને જમાડતા કે તૈયાર કરતા હાથમાં મોબાઈલ આપી દે છે. ઘણીવાર પોતાને કામ હોય ત્યારે માતા પિતા પોતાના બાળકોને બિઝી રાખવા માટે મોબાઈલનો સહારો લે છે. જે બિલકુલ યોગ્ય નથી. જુદી જુદી ગેઈમ, કાર્ટુન વગેરેમાં એટલા વ્યસ્ત થઈ જાય છે કે આજુબાજુના વાતાવરણનો પણ ખ્યાલ રહેતો નથી. સાચુ, ખોટુ કે સારુ, ખરાબ એ વિશે બાળકો અજાણ હોય છે પરંતુ અનેક સંશોધનો દ્વારા સાબિત થયુ છે કે જે બાળકો કાર્ટુન કે પછી વીડિયો ગેમ વધુ રમતા હોય છે તે આક્રમક અને હિંસક બની જાય છે.